**A 25/2006.(IV.27.)KT. rendelettel módosított, 47/2005. (X.24.)KT. rendelet melléklete**

Pályázati felhívás

**Gyöngyös Város Önkormányzata a 25/2006.(IV.27.) KT. rendelettel módosított 47/2005. (X.24.) KT. rendeletében foglaltaknak megfelelően nyilvános pályázatot hirdet, az iparosított technológiával épült lakóépületek energiatakarékos korszerűsítésének, felújításának és a lakóépületek környezete felújításának támogatására.**

#### I. A támogatás célja

**A támogatás célja az iparosított technológiával épült lakóépületek energiatakarékos felújítása, illetve ezen lakóépületek, gépészeti rendszereinek, berendezéseinek, valamint közvetlen környezetében lévő utak, parkolók, játszóterek, parkok korszerűsítése, felújítása. A pályázat szempontjából iparosított technológiával épült lakóépületeknek tekintendők a panel, a blokk, az alagútzsalu, az öntöttfalas, a vasbeton-vázas és egyéb előregyártott technológia felhasználásával épült lakóépületek.**

**II.** **A támogatottak köre**

**A minimum 4 lakást tartalmazó iparosított technológiával épült épületek. Csak teljes épületek vagy dilatációval határolt épületrészek kaphatnak támogatást, kisebb épületrészek önállóan nem.**

**III. Pályázati feltételek**

**(1) A pályázat révén támogatás az iparosított technológiával épített lakóépületek energia-megtakarítást eredményező felújítása és az épületek környezetének korszerűsítése, felújítása során elvégezhető alábbi munkálatokra igényelhető:**

**a) Utólagos hőszigetelési feladatok**

1. **Az épület külső nyílászáróinak szigetelése vagy cseréje a lakások, lépcsőházak, valamint az egyéb közös, fűtött helyiségek (pl. közös tárolók stb.) külső nyílászáróinak szigetelése vagy cseréje 100%-ban, és a zárófödém teljes felületének (fölső síkjának) hőszigetelése (hő- és vízszigetelése, ha az épület lapos tetős szerkezetű), vagy az első fűtött lakószint alatti födém hőszigetelése, amennyiben az első fűtött lakószint alatti födém fűtetlen helyiséggel (például pince, garázs stb.) érintkezik.**
2. **Az épület valamennyi homlokzatának hőszigetelése.**

**3.1 Az épület külső nyílászáróinak szigetelése, és/vagy cseréje a lakások legalább 90%-ában, amennyiben az épület külső falszerkezete a pályázat benyújtásakor már kielégíti, illetve a pályázat keretében elvégzett hőszigetelési munkálatok eredményeképpen fogja teljesíteni az érvényben lévő hőtechnikai előírásokat, valamint a nyílászáró cseréhez kapcsolódó szakipari fal cseréje, ha az a nyílászáróval együtt elválaszthatatlan szerkezeti egységet alkot.**

**3.2 Amennyiben a pályázattal érintett lakóépület külső nyílászáróinak legalább a lakások 90%-át érintő cseréje már korábban, e pályázat keretében megvalósult, a fennmaradó - bizonyítottan a korábbi pályázat tárgyát nem képező -, nyílászárók cseréjére is lehet pályázatot benyújtani.**

1. **Az épület egy, vagy mindkét, külső végfalának hőszigetelése.**
2. **Lapos tetővel rendelkező épület esetén a tető teljes felületének hő- és vízszigetelése, vagy magas tetővel rendelkező épület esetén az utolsó fűtött lakószint feletti födém (felső síkjának) hőszigetelése.**
3. **Az első fűtött lakószint alatti (pince feletti és/vagy árkád) födém hőszigetelése, amennyiben az első fűtött lakószint alatti födém fűtetlen helyiséggel (például pince, garázs stb.) érintkezik.**

**b) Épületgépészeti rendszerek korszerűsítése, (energiamegtakarítást eredményező) felújítása,**

1. **Meglévő központi fűtési berendezések és rendszerek, valamint a hőleadók és a fűtésszabályozók korszerűsítése, energiatakarékos berendezésekre történő cseréje. Nem támogatható a távfűtőművek tulajdonában lévő berendezések korszerűsítése, cseréje.**
2. **Hálózati melegvíz-ellátási berendezések és rendszerek korszerűsítése, energiatakarékos berendezésekre történő cseréje.**
3. **Épületek közös részein elhelyezett, illetve azokon áthaladó villamos kapcsoló-, biztosító-, főelosztó berendezés, valamint a lakások mérőórájáig kiépített méretlen elosztóhálózat és világítási hálózat korszerű berendezésekre történő cseréje.**
4. **Az épület valamennyi felvonójának korszerűsítése, illetve szükség esetén cseréje.**
5. **Szellőző rendszerek felújítása, korszerűsítése.**

**6. Épületgépészet**

* 1. **A meglévő fűtési rendszerek (táv-, tömbfűtés stb.) fűtési energiafogyasztás-szabályozásának és a fűtési energiafogyasztáshoz igazodó díjfizetés műszaki feltételeinek biztosítása, és a fűtési hálózat ezekhez szükséges átalakítása:**
  2. **lakásokban lévő hőleadók (radiátorok), valamint a csatlakozó szelepek korszerű, a hőfogyasztás egyedi szabályozását helyiségenként lehetővé tevő termosztatikus szelepekre történő cseréje;**
  3. **a lakások egyedi hőfogyasztásának mérésére, vagy az épület hőfogyasztásának lakásonkénti költségmegosztására alkalmas mérőeszközök (hőmennyiségmérők és/vagy költségmegosztók) lakásonkénti beszerelése;**

**c) az épület közös tulajdonát képező fűtési rendszernek az a) és b) pontban megjelölt munkálatokhoz kapcsolódó átalakítása, ezen belül:**

**ca) strangszabályozó szelepek beépítése, vagy cseréje;**

**cb) az egycsöves fűtési rendszer átalakítása a hőleadók elé beépített átkötő szakaszokkal, vagy az egycsöves fűtési rendszer helyett új, kétcsöves fűtési rendszer kialakítása.**

**6.2 A használati hideg- és melegvíz fogyasztásának lakásonkénti egyedi mérését lehetővé tevő mérőórák felszerelése.**

**c) Lakóépületek közvetlen környezetében a már meglévő utak, parkolók, játszóterek, parkok korszerűsítése, felújítása, abban az esetben, ha az épület hőszigetelése az érvényben lévő hőtechnikai előírásoknak megfelel. Több szekciós épület esetében a szükséges feltételeknek az egész (több szekciós) épületnek meg kell felelnie. A pályázattal érintett területnek a pályázó önkormányzat vagy/és a lakóközösség kizárólagos tulajdonában kell lennie.**

**E pont vonatkozásában:**

**lakóépületek közvetlen környezete az a telek, amelyen az épület elhelyezkedik, beleértve a telekhatár melletti közterületen már meglévő járdákat, közutakat, parkokat, játszótereket, parkolókat (stb.),**

**korszerűsítés, felújítás különösen a parkok, a játszóterek berendezési tárgyainak cseréje, valamint az utak és parkolók burkolatának cseréje.**

**(2) Az (1) bekezdés a) pont alatt felsorolt, arab számokkal jelölt pontokban megjelölt munkálatok bármelyikére – egy pályázatban többre is – lehet pályázni, de az ott felsorolt munkálatokat teljes körűen el kell végezni.**

**(3) Az (1) bek. b) 6.2 pontban felsorolt munkálatok csak a b) 6.1 pontban jelzett munkálatok elvégzésével együtt támogathatók.**

**(4) Kizárólag az (1) bek. b) 6. pontban felsorolt munkálatokra önálló pályázatot nyújthatnak be a társasházak és lakásszövetkezetek is, amennyiben önálló adószámmal rendelkeznek.**

**(5) Az (1) bekezdés b) és c) pont alatt felsorolt, arab számokkal jelölt pontokban megjelölt munkálatok bármelyikére - egy pályázatban többre is - lehet pályázni, de az ott felsorolt munkálatokat teljes körűen el kell végezni.**

**(6) A program megvalósítása során kizárólag az építési termékek műszaki követelményeinek, megfelelőség igazolásának, valamint forgalomba hozatalának és felhasználásának részletes szabályairól szóló 3/2003. (I. 25.) BM-GKM-KvVM együttes rendelet szerinti megfelelőségi igazolással rendelkező anyagokat, termékeket lehet felhasználni, a beépítésre kerülő anyagok tekintetében a gyártó cég nevére kiállított ÉME tanúsítvánnyal kell rendelkezni.**

**Nem igényelhető támogatás a pályázat benyújtása előtt már megkezdett beruházáshoz.**

**IV. A pályázattal elnyerhető támogatás**

**Az állami támogatás az iparosított technológiával épült lakóépületek felújításának és környezetük korszerűsítésének, felújításának bekerülési költségéhez való hozzájárulás vissza nem térítendő támogatás formájában. A támogatást az önkormányzaton keresztül a regionális fejlesztésért és felzárkóztatásért felelős tárca nélküli miniszter bonyolítja.**

**Az önkormányzat a 2006 évre vonatkozó költségvetéséből helyi támogatást nyújtani nem tud, de lehetővé teszi a minimum 4 lakást tartalmazó iparosított technológiával épült épületek számára az állami támogatás elnyerését.**

**Az igényelt állami támogatás mértéke a beruházási érték maximum 1/3-a, de lakásonként legfeljebb 400.000,- Ft lehet.**

**A költségmegosztás az épület egészének felújítási költségei vonatkozásában a következő:**

* + **tulajdonos/ok minimum a költség 2/3-a**
  + **központi költségvetés maximum a költség 1/3-a, de nem haladhatja meg a 400.000,- Ft/lakás összeget**

**A többi tulajdonostárs – az adott épület esetében – átvállalhatja részben vagy egészben az egyes tulajdonost terhelő saját részt.**

**A saját erő biztosítható a társasház saját számláján lévő összegből és/vagy pénzintézeti hitelből, de külön alszámlán kell elkülöníteni.**

**Ha a beruházás megvalósítása során a beruházás költségei a támogatásban részesített pályázatban megjelölt költségeknél alacsonyabbak, az állami**

**támogatás összege ezzel arányosan csökken. Az állami támogatás összege abban az esetben sem nő, ha a pályázónak a beruházás megvalósítása során a pályázatban meghatározott költségekhez képest többletköltségei merülnek fel. Ezt a pályázónak saját forrásából kell finanszíroznia.**

**A folyósítás a készpénzben vállalt saját forrás és az állami támogatás arányában történik, a támogatási szerződésben meghatározott feladatok elvégzését követően.**

**V. A pályázatnak tartalmaznia kell:**

1. **Az épület/épületrész helyrajzi számát és pontos természetbeni címét,**
2. **A tervezett felújítás teljes felújítási költségét,**
3. **A tervezett felújításnak a támogatás szempontjából elismerhető bekerülési költségét,**
4. **A lakások tulajdonosai által vállalt saját erő összegét, (a teljes beruházási költség 2/3-a, vagy amennyiben az nagyobb mint 1,2 millió Ft/lakás, akkor a teljes beruházási költség – 400.000.-Ft/lakás)**
5. **A kért állami támogatás összege (a teljes beruházási költség 1/3-a, de maximum 400.000.-Ft/lakás) a pályázattal megegyezően.**

**VI. A pályázat kötelező mellékletei**

1. **Összefoglaló adatlap (*1. számú melléklet*)**
2. **Adatlap az épület állapotáról és a tervezett felújításokról (*2. és 2/A számú melléklet*)**
3. **Adatlap a támogatási döntésről (*3. számú melléklet*)**
4. **A lakóközösség határozata a *4. sz. melléklet* szerinti kötelező tartalommal (A lakástulajdonosok részéről vállalt saját erő biztosításáról szóló közgyűlési határozat-kivonat.)**

***Műszaki dokumentumok:***

1. **A felújítás, korszerűsítés részletes költségvetése, vagy részletes kivitelezői árajánlat, mely a munkák vonatkozásában igazodik a pályázathoz.**
2. **A tervezett energia-megtakarításra vonatkozó részletes energetikai és hőtechnikai számítások.**
3. **Rövid szöveges programindoklás, mely tartalmazza, hogy milyen szükségletek, milyen okok miatt döntött a lakóközösség a pályázat szerinti felújításról, korszerűsítésről.**
4. **Az épület pályázattal érintett felmérési tervrajzai a dilatáció helyének megjelölésével, ha a felújítás nem építési engedélyköteles, vagy az építési engedély teljes tervdokumentációja, ha a felújítás építési engedélyköteles.**
5. **Az építési engedély hiteles másolata, vagy a benyújtásról szóló igazolás, ha a felújítás építési engedélyköteles, ellenkező esetben a pályázó önkormányzat nyilatkozata arról, hogy a pályázat szerinti felújítás, korszerűsítés nem építési engedélyköteles.**
6. **Nyílászáró csere vagy hőszigetelés esetén, ha gáztüzelő berendezés van a lakásban, akkor a területileg illetékes gázszolgáltató engedélye szükséges, ha nincs gáztüzelő berendezés, akkor a tervezőnek nyilatkoznia kell, hogy a beavatkozás után a lakások légcseréje megfelelő lesz.**
7. **Nyílászáró csere esetén a pályázathoz mellékelni kell a nyílászáró minőségi tanúsítványát.**
8. **A pályázattal érintett épület 30 napnál nem régebbi tulajdoni törzslapja.**
9. **Az épület környezetének korszerűsítése, felújítása esetén a lakókörnyezet tulajdoni lapjai és az 1:500 méretarányú közmű alaptérkép, melyet az illetékes önkormányzat, vagy közműnyilvántartó iroda ad ki.**
10. **Az illetékes földhivatal által kiadott térképmásolat.**
11. **Nyilatkozat a pályázat tárgyának megvalósításához más költségvetési előirányzatból igényelt vagy elnyert támogatásokról (ideértve a területfejlesztési tanácsok rendelkezési jogkörében kezelt támogatásokat is).**
12. **Homlokzatszigetelés esetében a területileg illetékes Nemzeti Park Igazgatóság által kiadott nyilatkozat arról, hogy a felújítandó épületben élnek-e védett állatok.**

**VII. A pályázatok benyújtásának módja**

* **Személyesen zárt borítékban (1 eredeti és 1 másolat) átvételi elismervény ellenében Mazuch András beruházási főelőadónál (Gyöngyös, Fő tér 13. fszt. 56-os iroda) lehet leadni, vagy**
* **Ajánlott küldeményként zárt borítékban, 2 példányban (1 eredeti és 1 másolat) a következő címre kell beküldeni**

**Gyöngyös Város Polgármesteri Hivatala**

**Városüzemeltetési Igazgatóság**

**Lakáspályázatok**

#### Kódszám: LKFT-2006- LA-2

**3200 Gyöngyös, Fő tér 13.**

**A pályázatok benyújtásának határideje: 2006. június 30. 12.00 óra**

**Hiánypótlási lehetőség: 2006. július 15. 12.00 óráig**